Șoaptele sufletului 


Era odată un rege care avea 4 neveste. 


Cel mai mult o iubea pe cea de-a patra soţie, pe care o îmbrăca cu straie din cele 
mai scumpe şi o trata cu cele mai fine delicatese. Ii dădea tot ce era mai bun. 


De asemenea, o iubea şi pe cea de-a treia soţie şi ea era cea cu care se mândrea 
cel mai mult în faţa regatelor vecine. Totuşi, regele trăia cu teamă că această so- 
ție îl va lăsa într-o zi pentru un altul. 


Regele o iubea şi pe cea de-a doua soţie. Ea era confidenta lui şi era întotdeauna 
drăguță, înţelegătoare şi răbdătoare cu el. De câte ori regele avea o problemă, 
putea avea încredere în ea că îl va ajuta să treacă peste momentele grele. 


Prima soţie a regelui era foarte loială şi îşi adusese o mare contribuţie în menţi- 
nerea regatului. Totuşi, regele nu o iubea pe prima soţie. Deşi ea îl iubea cu ade- 
vărat, el de abia o observa! 


Intr-o zi, regele simţi că sfârşitul îi este aproape. Se gândi la viaţa lui plină şi îşi 
spuse: "Acum am 4 soţii cu mine, dar când voi muri, voi fi singur." 


O întrebă pe cea de-a patra nevastă: "Te-am iubit cel mai mult, ţi-am dăruit cele 
mai frumose haine şi ţi-am arătat cea mai mare grijă. Acum, cu am să mor, vrei 
să vii cu mine şi să-mi ţii companie?" 


"Nici vorbă!" replică cea de-a patra soţie, şi plecă fără un alt cuvânt. 


Răspunsul ei străpunse inima regelui ca un cuţit. 


Regele o întrebă şi pe cea de-a treia soție: "Te-am iubit toată viaţa mea. Acum 
că mor, vrei să vii cu mine şi să-mi ţii companie?" 


"Nu!" veni răspunsul celei de-a treia soţii. "Viaţa e prea bună! Când vei muri, 
mă voi recăsători!" Inima regelui se strânse de durere. 


Apoi o întrebă şi pe cea de-a doua soţie: "Intotdeauna am găsit la tine înţelegere 
şi ajutor şi mereu ai fost acolo pentru mine. Când voi muri, vrei să vii cu mine şi 
să-mi ţii companie?" 


"Îmi pare rău, nu te pot ajuta de data aceasta!" replică cea de-a doua soţie. "Te 
pot doar înmormânta şi veni la mormântul tău." Regele fu devastat şi de acest 
răspuns. 


Apoi se auzi o voce: "Eu te voi urma oriunde vei merge!" Regele se uită împre- 


jur şi văzu că cea care rostise aceste cuvinte era prima soţie. Era atât de slabă, 


Adânc îndurerat, regele spuse: "Trebuia să fi avut mult mai multă grijă de tine 
când am avut ocazia!" 


In realitate, noi toţi avem 4 soţii în viaţa noastră: 


Cea de-a patra soţie - TRUPUL nostru. Indiferent cât timp şi efort investim în 
a-l face să arate bine, el ne va lăsa când murim. 


Cea de-a treia soție - AVEREA noastră. Când murim, merge la alții. 


Cea de-a doua soție - FAMILIA ŞI PRIETENII. Indiferent cât de apropiați ne- 
au fost în timpul vieţii, ei nu pot decât să vină la mormântul nostru după ce nu 
mai suntem. 


Prima soție - SUFLETUL nostru. Adesea este neglijat în goana după averi, bu- 
năstare şi putere. Totuşi, sufletul este singurul care ne va urma oriunde vom 
merge. 


Să-l cultivăm, să-l facem puternic şi să-l bucurăm acum, pentru că este singura 
părticică din noi care ne va urma şi va fi cu noi pentru eternitate. 


